βιαννιων εδοξεν βιαννιων τοις κοσμοις και ται πολει. επειδη τηιοι φιλοι και συγγενεις υπαρχοντες δια προγονων ψαφισμα και πρεγγευτας απεστειλαν ηροδοτον μηνοδοτου και μενεκλην διονυ[σιου οι δε ε]πελθοντες επι τος κοσμος και ταν εκκλησιαν διελεγησαν ακολουθως τοις εν τωι ψαφισματι κατακεχωρισμενοις αποδεικνυοντες ταν πολιν υπο των προγονων αμων καθιερωμεναν τωι διονυσωι και ασυλον γεγενημεναν διο και εδοξεν τοις κοσμοις και ται πολει των βιαννιων αποκρινασθαι τηιοις διοτι και εν τοις προτερον χρονοις απ ουθενος απεσταμεν των συμφεροντων υμιν και νυν δ ες τα παρακαλουμενα υφ υμιων συνεμβαντες δια τε ταν συγγενειαν και ταν φιλιαν ταν προυπαρχουσαν και δια τον θεον ωι καθιερωται α τε πολις και χωρα υμιων αναγραψομεν δε το τε προτερον δογμα εσταλαι λιθιναι και αναθησομεν ες το του αρεος ιερον ποιουμεν δε υμας και ισοπολιτας και ατελεις και πολεμω και ειρανας. και εαν τινες επι ταν χωραν ταν καθιερωμεναν και επι ταν πολιν επερχομενοι πολεμωσιν η αφαιρωνται τι υμων βοαθησομεν καθοτι αν ωμεν δυνατοι εν τε τοις λοιποις πειρασομεθα αιει τινος αγαθω υμιν παραιτιοι γινεσθαι. επαινουμεν δε και τους πρεσβευτας ηροδοτον και μενεκλην επι τωι σπευδειν υπερ τας πατριδος και τα[ν ενδαμιαν πεποιησθαι α]ξιως αμφοτεραν ταν πολιων εκαλεσα[μεν δ αυτους επι ξενισ]μον ες το πρυτανειον επι ταν κοιναν ε[στιαν. ειναι δε] αυτους και προξενους τας πολιος τα[ς βιαννιων. επι] κοσμου δεξιου του γλαυκου μηνος ελε[υσινιου].
Crete, Ctr. — Biannos [Ion., Teos] — after ca. 170 BC — McC. Teos 18
 after ca. 170 BC 